**Ֆրենկ Փարքեր Գիլմոր** (մայիսի 14, 1867(1867-05-14), Նյու Յորք շրջան, Նյու Յորք, Նյու Յորք, ԱՄՆ - մարտի 29, 1943(1943-03-29)), ամերիկացի դրամատուրգ ու դերասան, «Actor's Equity» ընկերության հիմնադիր ու նախկին նախագահ։

Ծնվել է Նյու Յորքում Ջոն Փարքեր Գիլմորի և նրա դերասանուհի կնոջ՝ Էմիլիի ընտանիքում։ Ծննդյան պահին նրա ծնողները շրջագայում էին Միացյալ Նահանգներում և իրենց որդու ծնվելուց երեք շաբաթ անց վերադարձել են Մեծ Բրիտանիա։ Ֆրենկ Գիլմորը կրթություն է ստացել Լոնդոնի Չիսվիկի քոլեջում և իր առաջին բեմելը կատարել է Լոնդոնում 1879 թվականին, որից հետո երեք տարի շրջագայել է բրիտանական ծայրամասերում ու կրկին վերադարձել լոնդոնյան բեմ, որտեղ մնացել է ևս հինգ տարի։ Այս ժամանակահատվածում նա բնակվել է Ջորջ Արլիսի հետ, որից հետո ևս հինգ տարի ընդմիջումներով հանդես է եկել մե՛րթ Բրիտանիայում, մե՛րթ Ամերիկայում։ 17 տարեկանում դերեր էր կատարում Լիլի Լանգթրիի հետ։

Ամուսնացել է ամերիկացի դերասանուհի Լորա Մարգարետ ՄակՋիլիվրեյի հետ, որին հանդիպել է «Լեդի Ուինդերմիրի հովհարը» ներկայացման մեջ և ունեցել երկու դուստր՝ դերասանուհիներ Ռութ և Մարգալո Գիլմորներին։ Ֆրենկ Գիլմորն առաջատար դերասան էր, որի խաղընկերներն էին Միննի Ֆիսկեն, Հենրիետտա Քրոսմանը, Մերի Մեներինգը, Բերտա Կալիչը և Ջորջ Ֆոսեթը։

Գիլմորի խաղացանկը ներառում էր 1895 թվականի հոկտեմբերի 17-ին Լոնդոնի Գայիթի թատրոնում ներկայացված «Վենետիկի վաճառականը» պիեսը, որտեղ նա մարմնավորել է Բասանիոյին, 1902 թվականի սեպտեմբերին Լոնդոնի Հայմարքեթ թատրոնում բեմադրված «Ջերի Բանդլերի ուրվականը» պիեսը և 1903 թվականի նոյեմբերին Նյու Յորքի Դալի թատրոնում ներկայացված «Ճապոնացի սոխակ» պիեսը։

Տիկին Նազիմովան ու Ֆրենկ Գիլմորը Պիեռ Վուլֆի "The Marionettes" կատակերգությունում, Լիցեում թատրոն, 1912
1890 թվականների վերջին Ջիլմորը վերադարձել է Ամերիկա և իր հետ տարել իր ընտանիքը։Ընտանիքի հետ ամառն անցկացրել է Սիասկոնսետ գյուղում, որի բնակիչները հիմնականում դերասաններ էին և դարձել տեղի կազինոյի կառավարիչը։ 1913 թվականին հիմնադրել է «Actor's Equity» ընկերությունը և նկարահանել երկու համր կինոնկար՝ «Փերին ու անտունը» (1915) և «Բարձրացված քողը» (1917)։

1918-1929 թվականներին եղել է ընկերության գործադիր քարտուղարը, այնուհետև նախագահը, և զբաղեցրել այդ պաշտոնը 1929-1937 թվականների ընթացքում։ 1938-1943 թվականներին եղել է «Associated Actors and Artistes of America» ընկերության միջազգային նախագահը․ մասոն էր։

Որպես «Actor's Equity» ընկերության նախագահ 1931 թվականի մայիսին Գիլմորն արժանացել է «American Arbitration Association» ասոցիացիայի ամենամյա ոսկե մեդալի։

Ֆրենկ Գիլմորը մահացել է քաղցկեղից Նյու Յորքում 1943 թվականի մարտի 29-ին, 75 տարեկան հասակում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Obituary for Emily Gillmore, *Isle of Thanet Gazette* 16 March 1907
2. ↑  Gillmore, Margalo *Four Flights Up* Houghton Mifflin Company, Boston (1964) pg xi
3. 1 2  William R. Denslow and Harry S. Truman *10,000 Famous Freemasons from A to J Part One* (1957) pg 114 *Google Books*(չաշխատող հղում)
4. ↑  «Gillmore on *Shakespeare and the Players - the Plays*, [[Emory University]] website». Արխիվացված է օրիգինալից 2011 թ․ հուլիսի 18-ին. Վերցված է 2011 թ․ ապրիլի 7-ին.
5. ↑  *The Ghost of Jerry Bundler* on wattpad.com
6. ↑  John Luther Long, Maureen Honey, etc, *Madame Butterfly and A Japanese Nightingale: Two Orientalist Texts* Rutgers, the State University (2002) pg 174 *Google Books*
7. ↑  Margalo Gillmore on *Broadway Photographs*
8. ↑  Gillmore on the Screen Actors Guild website
9. ↑  «Gillmore on 'Guide to the Associated Actors and Artistes of America' Archive». Արխիվացված է օրիգինալից 2011 թ․ հուլիսի 2-ին. Վերցված է 2020 թ․ մարտի 15-ին.
10. ↑  «*Milestones* 4 May 4 1931 *[[Time (magazine)|Time]]*». Արխիվացված է օրիգինալից 2013 թ․ օգոստոսի 12-ին. Վերցված է 2020 թ․ մարտի 15-ին.
11. ↑  «Actor's Equity *1930s Timeline*». Արխիվացված է օրիգինալից 2011 թ․ ապրիլի 21-ին. Վերցված է 2020 թ․ մարտի 15-ին.

Արտաքին հղումներ
----------------

* Ֆրենկ Գիլմոր Internet Movie Database կայքում
* Photograph of Gillmore, National Portrait Gallery, London website
* "Founded May 26, 1913, Actors' Equity Celebrates 90th Anniversary With Special Timeline Edition of *Equity News*" Արխիվացված Ապրիլ 21, 2011 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |

 |